**UNIVERZITET CRNE GORE**

**objavljuje**

**JAVNI POZIV br. 01/21**

**ZA PRIKUPLJANJE PONUDA (TENDER) ZA DAVANJE U ZAKUP ZEMLJIŠTA U SVRHU OBAVLJANJA DJELATNOSTI TRGOVINE NA MALO HRANOM U SPECIJALIZOVANIM PRODAVNICAMA I POKRETNIH UGOSTITELJSKIH OBJEKATA**

Predmet Javnog poziva je prikupljanje ponuda za davanje u zakup zemljišta – dijela katastarske parcele broj 1340/1, upisane u listu nepokretnosti 974 KO Podgorica I, Podgorica, u površini 30 m2 na lokaciji u ulici Bulevar Mihaila Lalića broj 5 (dvorišna strana poslovno-stambenog objekta).

Minimalni (početni) iznos zakupnine, na godišnjem nivou, utvrđen je u iznosu od 1.350,00 eura, bez PDV-a.

Zakupnina se plaća odjednom, prilikom zaključivanja ugovora o zakupu zemljišta.

Zemljište iz stave 1 Javnog poziva daje se u zakup na određeno vrijeme, na period od godinu dana, s mogućnošću produženja ugovora u skladu sa zakonom.

Zemljište se daje u zakup za obavljanje djelatnosti trgovine na malo hranom u specijalizovanim prodavnicama i pokretnih ugostiteljskih objekata, odnosno postavljanje privremenog (montažnog-demontažnog) objekta - ljetnje baste koja bi bila odvojena od zgrade, kako se ne bi narušilo postojeće stanje i ometali glavni pješački tokovi i ulazi u objekte. Posebni uslovi za uređenje privremenog objekta definisaće se Ugovorom o zakupu prostora i urbanističko-tehničkim uslovima.

Ponuđač može izvršiti obilazak predmetnog zemljišta, uvidom na licu mjesta, za vrijeme za koje je otvoren Javni poziv, i to radnim danima (ponedjeljak-petak), u terminu od 12, 00 do 14, 00 časova, kontakt telefon: 069/445-345.

Javni poziv je otvoren od dana objavljivanja u dnevnom štampanom mediju koji se distribuira na cijeloj teritoriji Crne Gore i na internet stranici Univerziteta Crne Gore www.ucg.ac.me, zaključno sa 08. oktobrom 2021. godine, do 14,00 časova.

Ponude se dostavljaju neposrednom predajom u zatvorenoj koverti, sa naznakom „Za Javni poziv broj 01/21 godine – NE OTVARAJ PRIJE JAVNOG OTVARANJA PONUDA”, na adresu: Rektorat Univerziteta Crne Gore, Podgorica Cetinjska broj 2, kancelarija Arhive, svakog radnog dana od 10,00 do 14, 00 h, zaključno sa 08. oktobrom 2021. godine, do 14,00 časova.

Učesnici Javnog poziva su dužni da u postupku Javnog poziva uplate depozit u iznosu od 10% od vrijednosti ponude za zemljište iz tačke 1 Javnog poziva, na žiro račun Univerziteta Crne Gore kod Crnogorske komercijalne banke A.D. Podgorica, br. 510-10115-56, sa naznakom „Učešće na Javnom pozivu broj 01/21 i da dokaz o uplaćenom depozitu podnesu zajedno sa ponudom u zatvorenoj koverti.

Troškove prenosa depozita snosi ponuđač

Ukoliko je ponuda nevažeća ili nije prihvaćena depozit se vraća ponuđaču u roku od sedam dana od isteka roka za utvrđivanje rang liste. Ponuđaču čija je ponuda prihvaćena uplaćeni depozit se uračunava u zakupninu. Ukoliko ponuđač čija je ponuda prihvaćena ne potpiše ugovor u utvrđenom roku ili ne izvrši uplatu ponuđenog iznosa zakupnine u ugovorenom roku, gubi pravo na povraćaj depozita.

Javno otvaranje ponuda, kome mogu da prisustvuju podnosioci ponuda, njihovi zastupnici ili punomoćnici, po priloženom punomoćju biće održano 8. oktobra 2021. godine, u 14, 30 časova, u Rektoratu Univerziteta Crne Gore, Podgorica, Cetinjska broj 2, sala br. 39d.

Podnesene ponude se ne mogu mijenjati niti dopunjavati.

Ponude se mogu povući najkasnije tri dana prije isteka roka javnog poziva, davanjem pisane izjave ili dostavljanjem pisanog obavještenja o povlačenju ponude.

Pravo učešća na Javnom pozivu imaju pravna lica registrovana za obavljanje djelatnosti za koje se zemljište daje pod zakup.

Učesnici Javnog poziva su dužni da pored ponude dostave:

* naziv i adresu sjedišta privrednog društva;
* potvrdu o registraciji iz Centralnog registra privrednih subjekata za domaća, odnosno dokaz o registraciji nadležnog organa matične države stranog ponuđača za strana lica;
* rješenje o PIB-u pravnog lica;
* rješenje o registraciji PDV-a;
* ovlašćenje za zastupanje ponuđača;
* ponuđeni iznos zakupnine izražen u eurima;
* dokaz o izvršenoj uplati depozita u visini od 10% od vrijednosti ponude.

Dokazi moraju biti dostavljeni u originalu ili ovjerenoj kopiji, ne stariji od 6 mjeseci i to na jeziku koji je u službenoj upotrebi u Crnoj Gori.

Ponude koje su primljene nakon isteka roka utvrđenog u Javnom pozivu, ponude koje ne sadrže iznos zakupnine ili sadrže iznos zakupnine koji je niži od početnog, kao i ponude ponuđača koji nijesu uplatili depozite, smatraju se nevažećim.

Rangiranje i ocjena ponuda vrši se na osnovu kriterijuma-ponuđeni iznos zakupnine:

        Kriterijum ponuđeni iznos zakupnine .............. 100 bodova

Komisija vrši rangiranje ponuda za koje ocijeni da su formalno ispravne i finansijski i ukupno prihvatljive i utvrđuje rang listu.

Najviši ponuđeni iznos zakupnine vrednuje se sa maksimalnim brojem bodova, a bodovanje ostalih ponuda određuje se proporcionalno u odnosu na najviši ponuđeni iznos zakupnine.

Rok za donošenje odluke Komisije je 5 dana od dana otvaranja ponuda..

Učesnici na Javnom nadmetanju imaju pravo prigovora na odluku Komisiji u roku od 5 dana od dana dobijanja obavještenja o rezultatima Javnog poziva. Odluka Komisije po prigovoru je konačna.

Sa najpovoljnijim ponuđačem biće zaključen ugovor o zakupu.

Ukoliko prvorangirani ponuđač odbije da potpiše ugovor o zakupu u roku od 8 dana od dana dostavljanja poziva za zaključenje ugovora, Univerzitet Crne Gore zadržava depozit i poziva drugoraniranog ponuđača na zaključenje ugovora.

Komisija će Javni poziv oglasiti neuspjelim ukoliko rangirani ponuđači odbiju da potpišu ugovor o zakupu u ostavljenom roku. Komisija će proglasiti Javni poziv neuspjelim i u slučaju da se na Javni poziv ne prijavi nijedan ponuđač.

Zakupac nema pravo da zemljište koje je predmet javnog poziva dâ u podzakup.

Tenderska pravila objavljena su na internet stranici Univerziteta Crne Gore, uz Javni poziv.